
En el litoral Balear es troben comunitats d'algues fotófiles associades a fons rocosos. 
Es tracta d'un dels ecosistemes més representats a l'infralitoral i que són objecte d'un 
gran nombre d'impactes, com és la colonització d'espècies invasores, entre les que 
destaca l'alga Lophocladia lallemandii. Aquesta espècie no només altera les 
comunitats d'algues sinó que també, en les zones amb un baix hidrodinamisme, 
forma grans acumulacions de detritus, que en molts casos superen en biomassa a les 
algues i fanerògames locals. Aquests dos hàbitats sostenen comunitats d'amfípodes 
que són uns bioindicadors molt eficaços dels canvis produit en els medi. En el present 
estudi entre les mostres de detritus i dels fons rocosos s'han identificat 43 espècies 
d'amfípodes que pertanyen a 20 famílies. La majoria de mostres identificades són 
pròpies de fons rocosos i, en el cas dels cúmuls detrítics, apareixen espècies 
característiques d'aquest hàbitat. Les màximes abundàncies pels amfípodes es donen 
en el període hivernal. Les espècies classificades mostren diferents valors en el 
nombre d'individus segons es tracti de zones envaides per L. lallemandii o zones 
control. Aquest efecte pot afavorir determinades espècies i fer disminuir les 
abundàncies d'altres quan l'alga invasora s'estableix. Les mostres realitzades a l'estiu 
en fons rocosos a partir de quadrants 20x20 cm i amb la presència de L. lallemandii, 
presenten unes majors abundàncies i riquesa específica que les zones control. 
Contràriament, en les mostres obtingudes amb la utilització de la xarxa de mà 
40x20cm, els resultats indiquen majors abundàncies i un nombre major d'espècies 
que les zones control durant el període estival. Aquest efecte és producte de la 
colonització de l'hàbitat per part de L. lallemandii que genera canvis estructurals en 
les comunitats algals i que poden repercutir en les taxes de predació a diferents 
nivells dins de la comunitat. L'efecte d'aquestes algues invasores dins l'ecosistema 
ha de ser estudiat a llarg termini per determinar si els canvis produits en els 
ecosistemes es mantenen en el temps. 

Paraules clau: Amphipoda, ecosistemes algals, espècies invasores, Lophocladia 
lallemandii. 


AMPHIPODS ASSOCIATED TO ALGAL AND DEBRIS COMMUNITIES WITH 
PRESENCE OF ALGAE INVASIVE  Lophocladia lallemandi IN SA 
DRAGONERA NATURAL PARK (BALEARIC ISLANDS). In the Balearic 
coastline there are photophile seaweed communities associated with rocky bottom. It 
is one of the largest ecosystems and it’s subject to a great number of impacts, such as 
the arrival of invasive species, among which there’s Lophocladia lallemandii. This 
species not only alters the communities of algae, but also in areas with low 

hydrodynamics, it forms large accumulations of debris, which often exceed the algal 
biomass and local phanerogams. These two habitats sustain communities of 
amphipods that are very effective bioindicators of changes occurred in the 
environment. In the present study, among the samples of detritus and of the rocky 
bottoms, 43 species of amphipods that belong to 20 families have been identified. 
The majority of identified samples are typical of rocky bottoms and in the case of 
detrital sediment load, characteristic species of this habitat turn up. The maximum 
abundance for amphipods in the study are given in the winter. Classified species 
show different values in the number of individuals in the case of areas invaded by L. 
lallemandii or control areas. This effect may favour certain species and reduce the 
abundance of others in case the invading seaweed settles. The samples carried out in 
the summer in rocky bottoms from 20x20cm quadrants and with the presence of L. 
lallemandii, present higher abundances and species richness than the control zones. 
By contrast, in the samples obtained with the use of the 40X20cm hand net, results 
indicate that the control zones during the summer show higher abundances and 
species richness. This effect is a result of the colonization of the habitat by L. 
lallemandii which generates structural changes in algal communities that may affect 
the rates of predation at different levels within the community. The effect of these 
invasive algae in the ecosystem must be studied long term to determine whether 
changes in ecosystems are maintained over time. 

Introducció 


Les comunitats — d'algues — fotófiles 
associades a fons rocosos calcaris, són uns 
dels ecosistemes infralitorals més estesos a 
les illes Balears. Aquetes praderies, 
proporcionen un substrat per a diferents 
organismes epífits, ja siguin altres algues o 
fauna séssil, especialment en fons rocosos, 
on el factor limitant és l'espai. Aquesta 
comunitat d'algues i els organismes epífits 
que sostenen, aporten protecció i una font 
d'alimentació a tot tipus d'invertebrats i 


fauna mobil (Wikstróm et al., 2004). Com a 
conseqüència del gran nombre de factors 
abiótics i biótics que interaccionen, les 
diferéncies en l'estructura, la textura i 
composició mineralógica del substrat, la 
seva inclinació, la incidéncia lumínica, els 
diferents règims  hidrodinàmics, i les 
interaccions amb la biocenosi, les comu- 
nitats algals es veuen modificades a nivell 
específic i estructural (Guidetti et al., 
2004). La composició final que formen les 
diferents espècies d'algues origina una 
complexitat espacial i atorga una hetero- 

geneitat a l'hàbitat que afecta de manera 
directa i clara la configuració de les 
comunitats d'invertebrats (Vázquez-Luis et 
al., 2009) podent modificar paràmetres 
com, la biomassa, la riquesa específica o la 
seva distribució (Vázquez-Luis et al., 


2008). En aquest sentit la irrupció 
d'organismes  allóctons  introduits per 
l'home de manera directa o indirecta 


condicionen clarament el manteniment de 
les comunitats autòctones mediterrànies, ja 
que poden alterar la funció, l'estructura i la 
biodiversitat existent (Ballesteros ef al., 
2007; Antoniadou et al., 2007; Deudero et 
al., 2010). A més, provoquen competències 
pels recursos amb les espécies natives, 
promovent l'aparició de nous depredadors, 
la mescla genética amb espécies natives 
proximes, la dispersió de nous patógens, i 
desplaçament d'espècies autòctones, amb 
els conseqüents canvis en els hàbitats (Box 
et al., 2008; Deudero et al., 2005). Una 
d'aquestes espécies és Lophocladia lalle- 
mandii, una alga invasora Rhodophyta de la 
família de les Rhodomelaceae, que prové 
d'aigües Indo-Pacífiques i que 
possiblement ha arribat a les aigües 
Mediterrànies mitjançant el canal de Sués, 
(Ballesteros et al., 2007) formant part de les 
denominades migracions  lessepsianes. 
Actualment la distribució de L. lallemandii 
pel Mediterrani occidental és àmplia 
(www.algaebase.org, consultada 24-juny- 
2009) i en les aigües Balears presenta un 
caràcter invasor amb un rang de distribució 
de 0-45 m de fondaria (Patzner, 1998). De 
la mateixa manera que succeeix amb altres 
espécies invasores, no se l'hi coneixen 
depredadors en l'hàbitat envait, i a més 
presenta una reproducció sexual 
(Boudouresque et al., 2002) i asexual 
(Ballesteros et al, 2007) fets que 
afavoreixen la seva ràpida expansió en les 
aigües Mediterrànies. Un altre efecte afegit, 
és la producció de metabólits secundaris, la 


Lophocladina un alcaloide amb caracte- 
rístiques citotoxiques (Gross et al., 2005) 
que dificulten a les espécies herbívores la 
utilització — d'aquesta com a font 
d'alimentació i que poden afectar a la fauna 
i flora autóctona (Box et al., 2009). La seva 
morfologia es caracteritza per tenir un 
aspecte filamentós, que l'hi confereix la 
capacitat de cobrir tot tipus de substrat, i 
que en el cas de les comunitats algals de 
fons rocosos poden arribar al ser del 100% 
(Patzner 1998). Durant els períodes d'elevat 
hidrodinamisme l'alga es desprén i es 
desplaça en grans quantitats a les zones 
d'acumulació de detritus que en condicions 
naturals es caracteritzen per ser un substrat 
amb una complexitat estructural alta i amb 
espècies característiques (Gallmetzer et al. 
2005), per aquestes motiu aquests hàbitats 
també es veuen afectats per la invasió de 
Valga. 

A l'actualitat hi ha pocs estudis dels 
efectes invasors de L. lallemandii. Les 
dades de les quals es disposen mostren com 
la presència de L. lallemandii afecta de 
forma directa els ecosistemes Balears 
d'importància cabdal en la Mediterrània 
com són les praderies de Posidonia 
oceanica. L. lallemandii provoca canvis 
metabòlics en la fanerògama. S'observen 
processos d'oxidació cel-lular indicatius de 
l'estrès al que està sotmesa la praderia, com 
a conseqiiéncia de la colonització per part 
de l'alga filamentosa i que finalment poden 
provocar la mort dels feixos foliars, 
debilitant fortament les praderies (Box et 
al., 2008). Pinna nobilis és una de les altres 
espécies que es veuen afectades per aquesta 
invasora (Box et al., 2009; Cabanellas- 
Reboredo et al., 2009; 2010). 

Un dels tàxons més importants dins dels 
hàbitats que formen les comunitats d'algues 
fotòfiles en substrat rocós i els cúmuls 
detrítics, són els crustacis. En aquest grup 
trobem els amfípodes, que representen una 

de les comunitats més sensibles als canvis 
que es produeixen en el medi. En 
conseqüència són molt bons bioindicadors a 
l'hora de determinar les possibles 
alteracions que es donen en l'ecosistema 
(Dauvin et al., 2007; Sànchez Jerez et al., 
2000), ja que, aquests invertebrats realitzen 
una elecció activa del substrat que 
colonitzen (Vázquez Luís et al., 2009) 1a 
més, presenten unes fonts d'alimentació 
específiques, com es demostra en l'estudi 
realitzar per Jernakoff (1997) amb algunes 
espècies d’amfipodes herbívors. Les 
comunitats d'amfípodes en biòtops algals 
de fons rocós en les aigües Mediterrànies, 
han estat estudiades per Vázquez-Luis 
(2009) amb la presència de Caulerpa 
racemosa. Per altra banda, no hi ha estudis 
sobre aquesta comunitat en fons rocosos 
envaits per L. lallemandii. La presència 
d'amfípodes en els cúmuls de detritus 
formats majoritàriament per P. oceanica és 
molt important i formen el tàxon dominant 
(Gallmetzer et al., 2005). La introducció 
d'algues invasores pot produir un gran 
impacte sobre aquestes comunitats, fent 
necessari la seva anàlisi per determinar les 
possibles conseqüències produides per 
l'alga al-loctona. La finalitat d' aquest estudi 
és determinar les possibles diferéncies que 
es puguin donar en la comunitats 
d'amfípodes, per la presència de 
Lophocladia lallemandii, en resposta als 
possibles canvis estructurals i espacials 
soferts en les comunitats d'algues fotófiles 
de fons rocosos. A més de contribuir a 
augmentar el coneixement de la fauna 
bentónica de les aigües Balears. 


Material i métodes 


Durant 2006-07 s'han recollit mostres 
bentóniques a dues localitats de Mallorca, 
proximes al parc de sa Dragonera a una 


fondària de 9 metres. Les coordenades de 
les diferents localitats són les següents: 
39?35'30.30"N; 2?20'4624"E i 3935 
08.43"N 2?20'30.59". Les mostres es van 
extreure en comunitats d'algues fotófiles 
sobre fons rocós calcari, en regim batut i 
aquesta mateixa comunitat, amb preséncia 
de l'alga invasora L. lallemandii. És 
necessari puntualitzar que en les mostres de 
l'hivern no es van poder establir controls 
degut a la presència de L. lallemandii en 
tota la superfície de les localitats. En el 
mateix estudi es van obtenir un altre grup 
de mostres sobre cúmuls de detritus de P. 
oceanica amb preséncia de L. lallemandii. 
Degut a la gran complexitat espacial que 
presenten les comunitats d’amfipodes, 
s'han utilitzat diverses metodologies, que 
permetran determinar més acuradament 
l'estructura de la comunitat a diferents 
nivells. Obtenint una visió més completa de 
la seva distribució espacial en la comunitat 
d'algues fotòfiles i en els cúmuls de 
detritus. Les metodologies emprades són les 
següents: quadrant 20x20 cm per 
determinar la comunitat existent i les 
possibles espécies esciófiles de la zona 
próxima al substrat i transsectes de 20 m 
amb la xarxa de mà, 40x20 cm per 
determinar les comunitats d'amfípodes 
fotòfils, que es troben l'estrat foliar de les 
diferents comunitats i a la columna d'aigua 
immediatament superior d'aquestes. 

El mecanisme que s'utilitza per obtenir 
les mostres és diferent per a cada 
metodologia en el cas del quadrant de 
20x20 cm, aquest es colloca sobre la 
comunitat algal fins arribar al substrat, 
posteriorment es succionà i es recol-lecta el 
contingut de la mostra. L'àrea obtinguda en 
les mostres és de 400 cm". En els cúmuls de 
detritus s'utilitza el mateix procediment, 
però el quadrant s'introdueix 5 cm en el 
substrat. En el cas de la xarxa de mà 40x20 
cm aquesta es passa sobre la comunitat 

realitzant transsectes de 20 m obtenint 
d'aquesta manera una mostra de 8 m°. En 
els dos cassos les mostres van ser recollides 
en xarxes de 500 um i només va ser triada 
la macrofauna, posteriorment es realitzà la 
classificació fins a  nivell d'espècie, 
mitjançant obres clàssiques de taxonomia 
d'amfípodes de la Mediterrània (Bellan- 
Santini et al., 1982; 1989; 1993; 1998) de la 
que es van extreure a més, les referéncies a 
la distribució general i l'ecologia dels 
inver-tebrats. En el present treball s'aporta 
un llistat dels amfípodes classificats a nivell 
d'espécie 1 una descripció del la seva 
biologia, l'hàbitat en que han estat trobats, a 
més de la seva distribució general. 


Resultats 
Amphipoda 


Fam. Melitidae 
Gammarella fucicola (Leach, 1814) 
Espècie que presenta abundancies 
elevades en els cámuls de detritus. En els 
fons rocosos les abundàncies són molt 
baixes i sempre ha estat trobada en les 
mostres amb presència de L. lallemandii. 
Ecologia: es troba en aigues costeres 
poc fondes, entre algues (Ectocarpus, 
Lithophyllum.) i praderies — (Zoostera, 
Posidonia). També ha estat trobada sobre 
holotúries. A vegades està acompanya de 
Melita hergensis i Elasmopus pocillimanus. 
Distribució: extensament distribuïda pel 
Mediterrani. Espècie cosmopolita. 


Elasmopus pocillimanus (Bate, 1862) 
Espècie molt abundant en els fons 
rocosos. Ha estat capturada tant amb la 
xarxa de mà com amb el quadrant, en àrees 
envaïdes i control. Les majors abundàncies 
es donen en les mostres amb presència de 
Lophocladia. En les mostres de detritus les 


abundàncies obtingudes són molt menors. 
Ecologia: infralitoral 5-50 m; entre 
algues i fons coral-lígens. Es pot trobar amb 
Ericthonius punctatus i Elasmopus rapax. 
Distribució: distribuïda pel Mediterrani, 
el Mar Negre, i l'Atlàntic nord, Açores. 


Elasmopus vachoni Mateus & Mateus, 
1966 

Espècie que presenta  abundàncies 
baixes. Es troba en fons rocós amb 
presència de L. lallemandii i zones control. 
Les màximes abundàncies es donen durant 
el període estival sobre fons rocós en 
mostres envaides per l'alga filamentosa. 

Ecologia: es troba estrictament en 
Cystoseira que és una de les algues 
epifitades per L. lallemandii en les mostres 
obtingudes en el present estudi. 

Distribució: Mediterrani; 
Atlantic costa d’ Africa, Acores. 


Marroc. S 


Maera inaequipes (Costa, 1857) 
Espècie que apareix únicament en fons 
rocós. Les màximes abundàncies es donen 


durant l'hivern. Durant l'estiu és més 
abundant sobre les comunitats algals 
envaides. 


Ecologia: present en fondàries de 0-50 
m. Substrats durs o parcialment arenosos, 
també és present entre algues i praderies de 
Posidonia. 

Distribució: cosmopolita. 


Fam. Atylidae 
Atylus guttatus (Costa, 1851) 

Espécie que s'ha trobat exclusivament 
en les mostres pertanyents als cúmuls 
detrítics. 

Ecologia: apareix essencialment en 
biotips arenosos i praderies de fanerògames 
(Bellan-Santini i Ledoyer, 1973). 

Distribució: present en el Mediterrani, 
l'oceà Atlàntic i el canal Anglès. 

Fam. Dexaminidae 
Dexamine spinosa (Montagu, 1813) 

Espécie abundant, present tant en les 
mostres obtingudes amb la xarxa de mà 
com en les del quadrant, en zones control o 
envaides. Les majors abundàncies es donen 
durant l'hivern en les mostres extretes amb 
el quadrant. Durant l'estiu és més comuna 
en zones control encara que també 
s'observa en zones amb L. lallemandii. 

Ecologia: espècie molt comuna. Es 
característica de bidtops vegetals, d'algues 
fotòfiles, en fanerógames, on presenten les 
màximes abundancies (Bellan-Santini et al., 
1973). 

Distribució: NE de l'oceà Atlàntic, 
canal Anglès i mar Mediterrani. 


Dexamine spiniventris (Costa, 1853) 

Espècie present en les mostres 
realitzades amb el quadrant i amb la xarxa 
de mà, tant en zones control com envaides. 
Presenta les màximes abundàncies durant 
l'hivern en les mostres extretes amb els 
quadrants. Durant l'estiu l'abundància és 
major en les zones control. Les abundàncies 
obtingudes en el detritus són molt reduides. 

Ecologia: present en tot els biòtops 
vegetals del Mediterrani (Bellan-Santini i 
Ledoyer 1973). 

Distribució: endèmica del Mediterrani. 


Fam. Hyalidae 
Hyale camptonyx (Heller, 1866) 

Espècie present en les mostres 
realitzades amb el quadrant 1 amb la xarxa 
de mà, tant en zones control com envaides. 
Les màximes abundàncies es troben en les 
mostres obtingudes amb els quadrants 
durant l'hivern. Durant l'estiu presenta una 
major abundància en les zones envaides per 
L. lallemandii. 

A les mostres extretes amb la xarxa de 
mà, és més abundat durant l'estiu amb una 


distribució similar entre les zones control i 
envaides. 

Ecologia: espècie molt comuna en 
comunitats algals. Es troba sovint en la 
zona infralitoral i rares vegades per sota 
dels 50 m (Krapp-Schickel 1969). 

Distribució: oceà Atlàntic, mar Roig i 
mar Mediterrani. 


Micropythia carinata (Bate, 1862) 

Espécie present exclusivament en els 
fons rocosos. Presenta una maxima 
abundància durant l'hivern en les mostres 
realitzades amb els quadrants. Durant 
l'estiu presenta una distribució similar entre 
zones control i envaides. Les mostres 
obtingudes amb la xarxa de mà, les 
abundàncies són menors, i només apareix 
durant l'estiu, amb la mateixa freqüéncia en 
els dos tractaments. 

Ecologia: espécie infralitoral que és 
present de 3-40 m de fondaria i que es troba 
entre algues vermelles. 

Distribució: endémica del Mediterrani. 


Fam. Stenothoidae 
Stenothoe monoculoides (Montagu, 1815) 

Espécie molt abundant, present en les 
mostres realitzades amb el quadrant i amb 
la xarxa de mà, tant en zones control com 
envaides. Les màximes abundancies es 
donen durant l'hivern, en les mostres 
realitzades amb els quadrants. Amb aquesta 
metodologia i durant l'estiu és més 
abundant en les zones control, que en les 
envaides. En les xarxes de mà presenta 
major abundancia durant l'estiu. 

Ecologia: espécie litoral, es troba entre 


0-50 m. Present en fons rocós amb 
comunitats algals. 
Distribució: ocea Atlantic, mar 


Mediterrani 1 mar Roig. 


Stenothoe dollfusi Chevreux, 1887 

Espécie molt comuna, exclusiva dels 
fons rocosos. Presenta les màximes 
abundàncies durant l'hivern. Durant l'estiu 
la distribució de l'espécie és major en les 
zones control, tant en les mostres 
realitzades amb la xarxa de mà com en la 
dels quadrants. 

Ecologia: es troba en aigües entre 3-4 
metres de fondària i segons les mostres 
obtingudes, sobre comunitats algals de fons 
rocosos a 9 metres de fondaria. 

Distribució: oceà Atlantic i 
Mediterrani. 


mar 


Stenothoe tergestina Nebeski, 1881 

Espécie poc abundant. Ünicament ha 
aparegut en la xarxa de mà durant el 
període hivernal. 

Ecologia: es troba en aigues 
superficials, batudes, rarament present en 
zones més fondes de 4 metres. 

Distribució: oceà Atlàntic i 
Mediterrani. 


Mar 


Stenothoe cavimana Chevreux, 1908 

Espècie molt poc abundant. Apareix en 
els fons rocosos de les mostres extretes amb 
els quadrants durant l'estiu. 

Ecologia: espècie litoral, present en 
comunitats d'algues fotófiles. 

Distribució: Nord de l'oceà Atlàntic i 
mar Mediterrani. 


Fam. Cressidae 
Cressa cristata Myers, 1969 

Espécie abundant, present en les 
mostres realitzades amb el quadrant i amb 
la xarxa de mà, tant en zones control com 
envaides. Les màximes abundàncies es 
donen durant l'hivern. En les mostres 
estivals es troba majoritàriament en zones 
control i en els cámuls detrítics presenta 
abundàncies molt baixes. 

Ecologia: espécie present en la zona 
infralitoral, amb comunitats d'algues i 


praderies de Posidonia. 
Distribució: endémica del Mediterrani. 


Fam. Lysianassidae 
Lysianassa longicornis (Lucas, 1849) 

Espécie abundant, present en les 
mostres realitzades amb el quadrant 1 amb 
la xarxa de mà, tant en zones control com 
envaides. En les mostres realitzades amb el 
quadrant és més abundant durant l'hivern. 
Durant l'estiu les major abundàncies es 
donen en la zona envaida, mentre que en les 
mostres de  xarxa de mà  apareix 
principalment en les zones control durant 
l'estiu. És molt poc freqüent en les mostres 
de detritus. 

Ecologia: espécie molt freqüent entre 
10-70 m. Present en comunitats algals i en 
praderies de fanerógames, també es troba 
en fons coral-lígens o arenosos. 

Distribució: endemisme Mediterrani. 


Fam. Oedicerotidae 
Synchelidium longidigitatum Ruffo, 1947 

Espècie que apareix únicament en els 
fons rocosos en les mostres dels quadrants. 
amb abundàncies moderadament superiors 
durant l'hivern. Durant l'estiu és més 
abundant en les zones envaides. 

Ecologia: es troba distribuit entre 0-100 
m viu en fons tous i en fons rocosos segons 
les mostres obtingudes. 

Distribució: endemisme Mediterrani. 


Fam. Amphilochidae 
Amphilochus neapolitanus Della Valle, 
1893 

Espécie molt poc abundant. Unicament 
apareix en les mostres realitzades amb la 
xarxa de mà durant l'hivern. 

Ecologia: espécie infralitoral, comuna 
fins als 20 metres. Es troba en Cystoseira, 
Sargassum i en els rizomes de Posidonia, 
també en esponges. Rarament en fons 
arenosos (Krapp-Schieckel, 1969). 

Distribució:oceà Atlàntic, a l'oceà Indo- 
Pacífic (Austràlia) i en el mar Mediterrani. 


Amphilochus picadurus Barnard, 1962 

Espécie que apareix en els fons rocosos. 
Durant l'estiu presenta maximes 
abundancies en les zones control de les 
mostres obtingudes amb la xarxa de ma. En 
les mostres realitzades amb el quadrant les 
maximes abundancies es donen durant 
l'hivern. 

Ecologia: espécie infralitoral, present en 
fons rocosos amb comunitats d'algues i en 
briozous i en hidrdids, i en els espais 
intersticials del sediment. 

Distribució: oceà 
Mediterrània. 


Pacífic i mar 


Peltocoxa gibbosa (Schiecke, 1977) 

Espècie present en el substrat rocós. 
Presenta les màximes abundàncies en les 
mostres obtingudes amb el quadrant i 
durant l'hivern, en el període estival no 
apareix en les zones control. En les mostres 
realitzades amb la xarxa de mà, la seva 
preséncia és molt reduida i amb una 
distribució igual per als  diferents 
tractaments i en els dos períodes temporals. 

Ecologia: present en comunitats 
d'algues, en fons arenosos i entre els 
rizomes de Posidonia amb una elevada taxa 
de detritus. 

Distribució: endemisme Mediterrani. 


Fam. Ampithoidae 
Ampithoe riedli Krapp-Schickel, 1968 
Presenta abundàncies molt baixes, es 
troba en fons rocosos. En les mostres 
obtingudes amb la xarxa de mà durant 
l'hivern i en les mostres dels quadrants 
durant l'estiu i sempre en les zones 
envaides per L. lallamendii. 
Ecologia: infralitoral en zones batudes 
amb algues (Jania, Laurencia, Cystoseira). 
Distribució: endemisme Mediterrani. 


Ampithoe ramondi Audouin 1826 

Espécie que es troba en fons rocós. Les 
maximes abundàncies es donen en les 
mostres realitzades amb els quadrants a 
l'estiu, en zones control. En les mostres 
obtingudes amb la xarxa de mà apareix 
ünicament a l'estiu amb una distribució 
similar en els dos tractaments i abundàncies 
menors que en els quadrants. 

Ecologia: infralitoral. Viu en tubs 
gelatinosos transparents en comunitats 
d'algues i praderies de Posidonia. 

Distribució: oceà Atlàntic, Índic, mar 
Roig, Negre i Mediterrani. 


Fam. Aoridae 
Microdeutopus obtusatus Myers, 1973 

Espécie present en les mostres de 
detritus. 

Ecologia: infralitoral amb algues del 
genere Ulva i en praderies de Posidonia 
sobre arena fina. 

Distribució: endemisme Mediterrani. 


Microdeutopus algicola Della Valle, 1893 

Espècie només present en mostres 
extretes amb els quadrants. Les màximes 
abundàncies es donen durant l'hivern. 
Durant l'estiu les zones envaides presenten 
un nombre major d'individus que les 
control. 

Ecologia: infralitoral comunitats de 
algues fotòfiles. 

Distribució: mar Mediterrani. 


Lembos viguieri Chevreux, 1911 

Espècie present en els fons rocosos. Les 
màximes abundàncies es donen durant 
l'hivern en les mostres realitzades amb els 
quadrants i les xarxes de mà. Durant l'estiu 
en les mostres dels quadrants, és més 
abundant en les zones envaides. 

Ecologia: infralitoral en substrat d'arena 
fina i amb comunitats d'algues fotòfiles. 

Distribució: endemisme Mediterrani. 

Fam. Ischyroceridae 
Ericthonius punctatus (Bate, 1857) 

Espécie poc abundant, solament apareix 
en les mostres realitzades amb els 
quadrants. Les abundàncies són similars 
entre els períodes temporals i entre 
tractaments. 

Ecologia: infralitoral i circalitoral. Està 
present en comunitats d'algues i praderies 
de Posidonia, també entre hidroids i 
tunicats. 

Distribució: oceà Atlantic, mar Indic i 
mar Mediterrania. 


Fam. Leucothoidae 
Leucothoe procera Bate, 1857 

Espécie poc abundant, present en el 
substrat rocós, predomina durant l'época 
hivernal. Durant l'estiu és més abundant en 
les | zones control. Presenta unes 
abundàncies majors en les mostres 
obtingudes amb els quadrants. 

Ecologia: present en  praderies de 
Posidonia, en la zona esciófila, entre els 
rizomes de la fanerógama. També es troba 
en presència de Caulerpa. 

Distribució: oceà Atlàntic, mar Índic i 
mar Mediterrani. 


Fam. Aoridae 
Leptocheirus guttatus (Grube, 1864) 

Espécie que apareix en les mostres 
realitzades amb els quadrants i en un grau 
molt menor en les obtingudes amb la xarxa 
de mà. Les abundancies estacionals són 
similars. Durant l'època estival les 
abundàncies són majors en zones envaides. 

Ecologia: infralitoral en fons arenosos o 
rocosos i en praderies de Posidonia, 
Cymodocea, i en comunitats algals com: 
Caulerpa i Halimeda. 

Distribució: NE Oceà Atlàntic i mar 
Mediterrani. 


Fam. Iphimediidae 


Iphimedia vicina Ruffo & Schiecke, 1979 
Espécie poc abundant, que apareix 
ünicament en les mostres realitzades amb 
els quadrants i solament durant l'hivern. 
Ecologia: infralitoral en substrat rocós 
coral-ligen, entre algues (Halimeda, 
Vidalia) esponges, briozous i hidroids. 
Distribució: endemisme Mediterrani. 


Fam. Ampeliscidae 
Ampelisca serraticaudata Chevreux, 1888 

Espècie abundant en fons rocosos, que 
apareix en majoritariament durant l'estiu. 
La distribució segons els tractaments és 
similar en les mostres realitzades amb els 
quadrants. En les mostres obtingudes amb 
la xarxa de mà solament apareix en el 
control. 

Ecologia: present en substrats rocosos 
propers a algues i praderies de Posidonia. 
Poc comú en substrats arenosos o fangosos. 

Distribució: E. oceà Atlàntic i mar 
Mediterrani. 


Fam. Melitidae 
Cheirocratus assimilis (Lilljeborg, 1852) 

Espècie molt poc abundant, únicament 
es present en les mostres realitzades amb 
els quadrants durant l'hivern. 

Ecologia: espécie present en fons 
coral-lígens i entre la Posidonia i 
comunitats d'algues fotófiles. Es troba entre 
6-70 m de fondaria. 

Distribució: N. 
Mediterrani. 


oceà Atlàntic i mar 


Fam. Colomastigidae 
Colomastix pusilla Grube, 1861 

Espècie molt poc abundant, únicament 
és present en les mostres realitzades amb 
els quadrants. Les màximes abundàncies es 
donen durant l'hivern. 

Ecologia: generalment es troba sobre 
esponges i també sobre Echinaster de 0-420 
m (Ruffo 1985). 

Distribució: cosmopolita. 


Fam. Ischyroceridae 
Ischyrocerus inexpectatus Ruffo, 1959 

Espècie molt poc abundant, únicament 
és present en les mostres realitzades amb 
els quadrants. Les màximes abundàncies es 
donen durant l'hivern. 

Ecologia: es troba sobre fons rocosos en 
comunitats algals amb  hidrodinamisme 
elevat. 

Distribució: mar Mediterrani. 


Fam. Phliantidae 
Pereionotus testudo (Montagu, 1808) 
Espécie molt poc abundant, ánicament 
és present en les mostres realitzades amb 
els quadrants. L'abundància maxima es 
presenta durant l'estiu en zones envaides. 
Ecologia: present en comunitats 
d'algues fotófiles i en praderies de 
fanerógames marines. 
Distribució: mar Mediterrani. 


Fam. Podoceridae 
Podocerus variegatus Leach, 1814 

Espècie que presenta un número 
d'individus molt baix. És present en les 
mostres realitzades amb els quadrants 
durant l'hivern. En les mostres realitzades 
amb la xarxa de ma apareix a l'estiu, en les 
Zones control. 


Ecologia: present en comunitats 
d'algues fotdfiles, i en praderies de 
fanerógames marines. 

Distribució: oceà Atlantic i mar 
Mediterrani. 


Fam. Melitidae 
Melita valesi Karaman, 1955 

Espécie molt poc abundant, present en 
la zona de detritus. 

Ecologia: intermareal, infralitoral, sota 
les pedres o en les comunitats d'algues. Són 
habituals en zones que presenten afluéncies 


d'aigües terrestres. Sovint es troba amb els 
amfípodes Gammarella fucicola, Melita 


hergensis, M.  corininii i Gammarus 
aequicauda. 

Distribució: ocea Atlantic i mar 
Mediterrani. 


Fam. Melitidae 
Abludomelita aculeata (Chevreux, 1911) 
Espécie molt poc abundant ünicament 
present en els cámuls de detritus. 
Ecologia: en fons arenosos. 
Distribució: endemisme Mediterrani. 


Fam. Liljeborgiidae 
Liljeborgia psaltrica Krapp-Schickel, 1975 

Espécie molt poc abundant present en 
els cámuls de detritus. 

Ecologia: present en fons arenosos. i 
segons les mostres obtingudes en detritus 
infralitorals. 

Distribució: endémica del Mediterrani. 


Fam. Liljeborgiidae 
Liljeborgia dellavallei Stebbing, 1906 
Espécie molt poc abundant, present en 
les mostres realitzades amb els quadrants 
sobre el fons rocós durant l'hivern. 
Ecologia: present en fons arenosos i 
fangosos. També present en comunitats 
d'algues i en praderies de Posidonia. 
Distribució: oceà Atlàntic (Senegal) i 
mar Mediterrani. 


Fam. Caprellidae. 
Caprella | acanthifera 
Leach, 1814 

Espécie abundant. És present tant en 
zones control com en les envaides. Les 
maximes abundancies es donen durant 
l'hivern en els fons rocosos mostrejats amb 
el quadrant. Durant l'estiu amb aquesta 
mateixa metodologia, la seva distribució és 
major en les zones control. En les mostres 
realitzades amb les xarxes de mà les 


var. discrepans 


C. Rodríguez et al., Amfípodes associats e Lophocladia lallemandii a sa Dragonera 213 


màximes abundàncies les trobem durant 
l'estiu i també en les zones control. 
Ecologia: es troba en colónies de 
briozous del génere Bugula. 
Distribució: oceà Atlàntic, mar Negre i 
mar Mediterrani. 


Caprella rapax Mayer, 1890 

Espècie que presenta  abundàncies 
elevades, les màximes han estat observades 
durant l'hivern en les mostres obtingudes 
amb el quadrant. Durant l'estiu presenta 
màximes abundancies en les mostres 
extretes amb la xarxa de mà en les zones 
control. 

Ecologia: es troba en substrats gruixuts 
d'arena. 

Distribució: espècie endèmica de la 
Mediterrània. 

Fig. 1. Número d'espècies totals d'amfípodes 
presents en les diferents mostres realitzades amb 
les xarxes de mà i els quadrants, segons el 
tractament i durant l'estiu. 

Fig. 1. Total number of species amphipod 
present in the different samples taken with 
handnet and quadrants, according to the 
treatment and during the summer. 

Fig. 2. Abundancies promig d’amfipodes 
expressades per cada 8/m? de les mostres 
realitzades amb la xarxa de mà. XdM H.: xarxa 
de mà hivern; XdM E.: xarxa de mà estiu; XdM 
E. C.: xarxa de ma estiu control. 

Fig. 2. Average amphipod abundances 
expressed for every 8/m2 on the samples taken 
with handnet. XDM H.: handnet winter; XdM E.: 
handnet summer; XdM E. C.: handnet summer 
control. 


Phtisica marina Slabber, 1769 

Espécie present en tots els tractaments i 
metodologies. Les màximes abundàncies es 

produeixen durant l'hivern en les 
mostres realitzades amb el quadrant. Durant 
l'estiu presenta majors abundancies en les 
zones control. 

Ecologia: es troba entre algues 
Chlorophytas i Rodophytas, en P. oceanica 
amb hidroids i briozous. Presenta una 
distribució de 0 a 660 m de fondària 
(Stephensen, 1927). 

Distribució: oceà Atlàntic, Pacífic i mar 
Mediterrània. 


Deutella shieckei Cavedini, 1982 

Espècie poc abundant present en els 
fons rocosos on presenta les màximes 
abundàncies durant l'hivern i en les zones 
control durant l'estiu. 

Ecologia: fauna intersticial. 

Distribució: espécie endémica de la 
Mediterrània. 


Pseudoprotella phasma (Montagu, 1804) 
Espécie poc abundant present en els 
fons rocosos durant l'hivern. 
Ecologia: fauna intersticial. 
Ecologia: espécie que viu en praderies 
d'algues. Rarament entre briozous. 
Distribució: oceà Atlantic i 
Mediterrani. 


mar 


Discussió 

En el present estudi en que han estat 
mostrejades les comunitats — d'algues 
fotòfiles en substrat rocós i cúmuls detrítics 
amb presència de L. lallemandii i zones en 


condicions naturals, s'han classificat a 
nivell d'espècie 43  amfípodes. Entre 
aquestes espècies, cinc han sorgit 


exclusivament en les mostres de detritus. 
Aquests cúmuls, que són considerats com 
un subsistema propi de la producció 
primària que es dona en les praderies 
principalment de P. oceanica, constitueixen 
un hàbitat amb una estructura complexa i 
amb espècies característiques (Gallmetzer 
et al., 2005). Aquest fet s'observa en les 
diferències a nivell específic en la 
comunitat d'amfípodes, entre els cúmuls 
detrítics i les comunitats algals de fons 


rocós. Els amfípodes Atylus guttatus, 
Microdeutopus obtusatus i amb 
abundàncies molt menors Abludomelita 
aculeata, Liljeborgia psaltrica i Melita 
valesi, són les espècies obtingudes 
únicament en els cúmuls detrítics. 
L'espécie que presenta les majors 


abundàncies en el detritus és Gammarella 
fucicola (Fig. 3). També ha sorgit en les 
mostres de substrat rocós, però amb unes 
abundàncies molt inferiors en comparació 
amb les dels cúmuls detrítics. Aquesta 
espècie pot ser considerada detritívora, per 


la gran abundància amb la que apareix en 
aquest hàbitat (Gallmetzer et al., 2005). A 
més és un bon bioindicador de la maduresa 
d'aquests cúmuls, presentant les màximes 
abundàncies en els més madurs (Gallmetzer 
et al., 2005). La següent espècie en les 
mostres de detritus, en quant abundàncies 
és Dexamine spinosa (Fig. 3). En principi, 
aquesta espècie habita l'estrat foliar de P. 
oceanica, (Bellan-Santini et al., 1973) però 
a més, és comuna i forma part de la fauna 
detritívora dels cúmuls de detritus 
(Gallmetzer et al., 2005). Altres espècies 
presents en aquestes mostres són: Hyale 
camptonyx i Elasmopus pocillimanus. Són 
Espècies de (Gammaridae, pròpies de 
comunitats algals fotòfiles infralitorals 
(Krapp-Schickel et al., 1969; Bellan-Santini 
et al., 1982, 1993; Vàzquez-Luis et al., 
2008, 2009), com demostren les grans 
abundàncies obtingudes en els mostrejos 
realitzats en les comunitats algals de fons 
rocós. En aquest tipus d'hàbitat, destaca la 
presència d'Stenothoe monoculoides (Fig. 
3) de la família Stenothoidae, essent 
l'espécie que presenta les majors 
abundàncies, seguit per o Elasmopus 
pocillimanus (Fig. 3) que presenta valors 
similars. Cressa cristata, | Dexamine 
spinosa, Stenothoe dollfusi, | Maera 
inaequipes, Hyale camptonyx, Lysianassa 


longicornis, Caprella acanthifera var. 
discrepans, Caprella rapax, Micropythia 
carinata, Ampelisca serraticaudata, 
Dexamine spiniventris, Amphilochus 
picadurus, Ampithoe ramondi, Lembos 
viguieri, són altres de les espècies 


observades amb unes abundàncies elevades 
en les mostres de les comunitats algals 
sobre substrat rocós. Totes aquestes 
espècies pertanyen i són característiques de 
comunitats algals de la zona infralitoral 
(Bellan-Santini et al., 1982; 1989; 1993; 
1998; Bellan-Santini, 1973; Krapp-Schickel 
et al., 1969). En la Taula 1 es pot observar 

Fig. 3. Fotografies de les principals espécies d'amfípodes. 





A; Gammarella fucicola, mascle. 


Longitud 6,6 mm. B; Elasmopus pocillimanus, mascle. Longitud 4 mm. C; Dexamine spinosa. 
Longitud 4,5 mm. D; Stenothoe monoculoides. Longitud 1,1 mm. Les longituds obtingudes 
corresponen a la distància existent entre la zona basal del peduncle de l'antena i el tèlson. 

Fig. 3. Photographs of the main species.. A; Gammarella fucicola, male. Length 6.6 mm. B; 
Elasmopus pocillimanus, male. Length 4 mm. C. Dexamine spinosa. Length 4.5 mm. D; Stenothoe 
monoculoides. Length 1.1 mm. Lengths obtained correspond to the distance between the stem basal 


area of the antenna to the telson. 


la presència de les espècies segons els 
tractaments i metodologies. 

Entre les espécies mostrejades apareixen 
diferents valors en les abundàncies segons 
es trobin en zones envaides per L. 
lallemandii o en l'hàbitat en condicions 
naturals. Es coneix que els amfípodes 
demostren unes preferències respecte el 
substrat on viuen i l'elegeixen activament 
(Vázquez-Luís et al., 2009). Per tant, 
aquestes preferéncies i el moviment actiu 


dels amfípodes podrien explicar en principi 
aquestes diferències. 

Per a determinades —espècies les 
distribucions són majors en zones envaides 
que en zones control, per aquest motiu es 
podria afirmar que la invasió de L. 
lallemandii, en aquest grau, les afavoreix 
respecte la resta d'espécies. Aquest seria el 
cas d'Elasmopus pocillimanus, | Hyale 
camptonyx Microdeutopus algicola, 
Lembos viguieri, Leptocheirus guttatus, 

Espècies Amphipoda D XdM.H. XaME. M^ Qu QEC. QE. 
Gammarella fucicola + + E 
Elasmopus pocillimanus + + + + + 
Elasmopus vachoni + + + 
Maera inaequipes + + + + 
Atylus guttatus + 

Dexamine spinosa + + + + + + 
Dexamine spiniventris + + + + + + 
Hyale camptonyx + + + + + + 
Micropythia carinata + + + + + 
Stenothoe monoculoides + + + + $ + 
Stenothoe dollfusi + + + + 
Stenothoe tergestina 

Stenothoe cavimana + 
Cressa cristata + + 
Lysianassa longicornis + 
Synchelidium longidigitatum + 
Amphilochus neapolitanus + 

Amphilochus picadurus + 
Peltocoxa gibbosa + + + 
Ampithoe riedli + 
Ampithoe ramondi + + + + + 
Microdeutopus obtusatus + 

Microdeutopus algicola + + " 
Lembos viguieri t t t + + + 
Ericthonius punctatus + + + 
Leucothoe procera + + + + 
Leptocheirus guttatus + + + + 
Iphimedia vicina + 

Ampelisca serraticaudata + + + + 
Cheirocratus assimilis a 

Colomastix pusilla + + 
Ischyrocerus inexpectatus + 





Taula 1. Taula de preséncies de les espécies classificades en l'estudi. D: Detritus; XdM. H.: xarxa de 
mà hivern; XdM E.: xarxa de mà estiu; XdM E. C.: xarxa de mà estiu control; Q.H: quadrant hivern; 
Q.E.C.: quadrant estiu control; Q.E.: quadrant estiu. 

Table 1. Table presences of species classified in the study. D: detritus; XdM. H.: handnet winter; 
XdM. E.: handnet summer; XdM E. C.: handnet summer control; Q.H: quadrant winter; Q.E.C: 
summer quadrant control; QE: summer quadrant. 

Espécies Amphipoda D 


XdM.H. XdME. Q.H. 


pon b QEC QE. 





Pereionotus testudo 
Podocerus variegatus 
Melita valesi 
Abludomelita aculeata 
Liljeborgia psaltrica 


Liljeborgia dellavallei 
Caprella acanthifera 
var. discrepans + 


Caprella rapax 
Phtisica marina + 


Deutella shieckei 


+ + + + + 


Pseudoprotella phasma 


+ + + + 
+ + + + + 
+ + + + 





Taula 1. (continuació) 
Table 1. (continuation) 


Pereionotus testudo. Si la invasió persistis, 
i les condicions de la comunitat algal fossin 
similars, aquestes espécies podrien veure 
augmentades les seves abundancies respecte 
a les que demostren preferéncia per zones 
control, sense l'alga roja, com són: 
Dexamine spinosa, Dexamine spiniventris, 
Stenothoe monoculoides, Stenothoe dollfusi, 
Cressa cristata, Ampithoe | ramondi, 
Leucothoe procera, Colomastix pusilla, 
Caprella acanthifera var. Discrepans i 
Caprella rapax. 

També es dona el cas, d'espècies amb 
unes distribucions similars entre els 
diferents tractaments com, Ericthonius 
punctatus i d'altres que només apareixen en 
tractaments de ZŁ. lallemendii, com 
Peltocoxa gibbosa. Si més no, es pot 
afirmar que les comunitats d'amfípodes són 
molt similars entre els tractaments. En els 
dos casos, zones envaides i zones control, 


estan —configurades per | comunitats 
característiques d'hàbitats algals 
infralitorals, de fons rocosos. 

Altres resultats importants d'aquest 


estudi de la comunitats d'amfípodes i que 
caldria destacar, són les diferències sorgides 


entre les comunitats envaides per L. 
lallemandii i les zones control, segons es 
tracti de mostres obtingudes amb el 
quadrant o amb la xarxa de mà. En les 
comunitats d'algues fotòfiles de fons rocós 
calcari, de les mostres —d'amfípodes 
obtingudes amb el quadrant, s'aprecien 
diferències en la riquesa específica segons 
els diferents tractaments. Les zones amb L. 
lallemandii presenta un major nombre 
d'espécies que la comunitat autóctona (Fig. 
1) i les abundàncies marquen una tendència 
similar, en conseqiiéncia, les zones control 
presenten uns valors inferiors a les 
envaides. En les mostres realitzades amb la 
xarxa de mà els resultats són diferents. Les 
zones control presenten unes majors 
abundàncies (Fig. 2) i un nombre superior 
d'espècies (Fig. 1). Per explicar aquestes 
diferències es tindria que fer referència a 
l'estructura de l'hàbitat, ja que la presència 
d'algues invasores com és el cas de L. 
lallemandii poden provocar canvis i 
modificar l'estructura espacial de la 
comunitat algal que colonitzen. Si aquesta 
modificació provoca un augment en la 
complexitat espacial de l'hàbitat, la riquesa 

específica i les  abundàncies poden 
augmentar (Antoniadou et al., 2007). 
Aquest fet pot explicar les majors 


abundàncies i la major riquesa específica 
que presenten, les mostres envaides 
realitzades amb els quadrants. Si més no, 
aquests canvis en les abundancies totals i la 
riquesa específica podria estar originada per 
les modificacions estructurals produides pel 
mecanisme de colonització i expansió de L. 
lallenandii. —L'alga invasora cobreix 
completament la comunitat algal amb una 
capa filamentosa molt espessa, que separa 
clarament les capes més properes a la 
columna d'aigua, de les zones pròximes al 
substrat. Aquests canvis en l'estructura 
espacial poden modificar les taxes de 
predació per part dels peixos disminuint-la, 
sobre la comunitat d'amfípodes que es 
troben en les parts més pròximes al 
substrat, ja que el increment d'algues 
epífites pot reduir la taxa de predació 
(Viejo, 1999). Per aquest motiu, les mostres 
amb presència de l'alga invasora realitzades 
amb els quadrants, on s'obtenen mostres del 
total de la comunitat a més de les espècies 
amb un caràcter més esciòfiles més 
pròximes al substrat, mostren abundàncies i 
una riquesa específica major, que en les 
zones control. En les mostres presents, 
capturades amb la xarxa de mà, la major 
riquesa especifica i les abundàncies més 
elevades en les zones control (Fig. 3), 
podrien estar relacionades amb la major 
heterogeneitat de l'hàbitat en les comunitats 
algals autòctones, respecte l'homogeneitat 
que provoca l'alga invasora, que epifita i 
cobreix la part superior de la comunitat 
algal més pròxima a la columna d'aigua i 
que és la zona on es capturen les espècies 
amb la xarxa de mà. En aquest sentit hi ha 
diversos estudis que argumenten aquesta 
correlació positiva entre l'augment en les 
abundàncies i el nombre d'espècies com a 
resultat d'una major heterogeneitat i 


complexitat en l'hàbitat (Sánchez-Jerez et 
al., 1999; Vázquez-Luis et al., 2009). 

Seria aconsellable, dur a terme un 
seguiment en l'evolució de les comunitats 
algals afectades per la colonització de 
l'alga. Confirmar, en zones amb períodes 
llargs d'invasió o amb uns valors elevats en 
biomassa de L. lallemandii, si aquesta pot 
modificar substancialment la comunitat 
d'algues autòctones existents, d'estruc- 
turant l'hàbitat i obtenint com a resultat, un 
canvi de la comunitat d'amfípodes. 

Aquest impacte sobre l'ecosistema 
podria desencadenar un efecte cascada en la 
xarxa tròfica de la zona, ja que les modifi- 
cacions en les comunitats d'amfípodes, 
podrien ser perjudicials per les comunitats 
de peixos existents, degut a que representen 
un recurs alimentari bàsic per aquestos 
(Sánchez-Jerez et al., 1999; González et al., 
2008) amb tots els problemes socio- 
económics i mediambientals que es podrien 
derivar d'aquest fet. 

